LIETUVOS RESPUBLIKOS FINANSŲ MINISTERIJA

PRANEŠIMAS

1998 m. liepos 31 d.

Vilnius

Lietuvos Respublikos finansų ministerija 1998 m. liepos 3 d. suderino Lengvatinių paskolų gyvenamiesiems namams, butams statyti arba pirkti iš bankų kredito išteklių piliečiams, turintiems teisę į valstybės paramą, teikimo taisykles ir priedus.

FINANSŲ MINISTRAS	ALGIRDAS ŠEMETA

______________

Patvirtinta

Lietuvos taupomojo banko tarybos

1998 m. liepos 13 d. nutarimu

(protokolas Nr. 16(78))

Lengvatinių paskolų gyvenamiesiems namams, butams statyti arba pirkti iš bankų kredito išteklių piliečiams, turintiems teisę į valstybės paramą, teikimo taisyklės

1. Bendroji dalis

1.1. Šios taisyklės reglamentuoja lengvatinių paskolų gyvenamiesiems namams, butams statyti arba pirkti teikimo tvarką pagal Gyventojų apsirūpinimo gyvenamosiomis patalpomis įstatymą piliečiams, turintiems teisę į valstybės paramą, iš AB Lietuvos taupomojo banko (toliau – Bankas) kredito išteklių, vadovaujantis Lietuvos Respublikos Vyriausybės (toliau – Vyriausybė) 1997 m. spalio 23 d. nutarimu Nr. 1162 „Dėl lengvatinių paskolų gyvenamiesiems namams, butams statyti arba pirkti teikimo iš bankų kredito išteklių piliečiams, turintiems teisę į valstybės paramą“ patvirtinta tvarka.

1.2. Lietuvos Respublikos Vyriausybės nutarimu Bankui suteikiama valstybės garantija dėl paskolų, teikiamų pagal savivaldybių rašytinius sprendimus piliečiams, įtrauktiems į savivaldybių sudarytas apsirūpinimo gyvenamosiomis patalpomis eiles. Valstybės garantija užtikrina, kad valstybė padengs tik dalį negrąžintos paskolos – iki 30 procentų kiekvienos išduodamos paskolos dydžio, bet ne daugiau už skirtumą, susidariusį tarp negrąžintos paskolos dalies ir Banko pajamų, gautų pardavus įkeistą turtą. Riziką dėl kitos dalies (išskyrus Valstybės garantuojamą paskolos dalį) prisiima Bankas.

1.3. Tiesiogines lengvatinių paskolų piliečiams teikimo operacijas atlieka ir paskolų grąžinimo riziką prisiima Bankas.

1.4. Bankas per 12 dienų nuo prašymo paskolai gauti pateikimo dienos priima sprendimą teikti (arba neteikti) paskolą tik nuodugniai išnagrinėjęs kliento prašymą.

1.5. Paskolos piliečiams grynais pinigais neišduodamos.

1.6. Rekomenduotina, kad kliento bendrosios išlaidos per mėnesį paskolos ir palūkanų dengimui neviršytų 40 procentų kliento šeimos grynųjų pajamų.

1.7. Paskola suteikiama nuo 10 iki 12 metų laikotarpiui, išskyrus tuos atvejus, kai trumpesnio termino pageidauja Paskolos gavėjas, su teise grąžinti paskolą anksčiau nustatyto termino.

1.8. Perkant butą arba namą, Paskolos gavėjas privalo būti sukaupęs pinigų sumą, ne mažesnę kaip 10 procentų perkamo buto arba namo su žemės sklypu vertės, ir pirkimo sutarties dieną sumokėti Pardavėjui ne mažiau kaip 10 procentų perkamo būsto vertės.

1.9. Statant namą, pirmoji paskolos suma suteikiama tik tada, kai Paskolos gavėjas yra įsigijęs ar išsinuomojęs žemės sklypą ir įvykdyti statybos darbai sudaro ne mažiau kaip 10 procentų projektinėje – sąmatinėje dokumentacijoje nurodytos namo vertės, bet ne mažiau kaip nulinio ciklo darbai, kurie įskaitomi kaip pradinio įnašo suma.

Statant butą, pirmoji paskolos suma suteikiama tik tada, kai įvykdyti daugiabučio namo statybos darbai sudaro ne mažiau kaip 10% projektinėje – sąmatinėje dokumentacijoje nurodytos namo vertės, bet ne mažiau kaip nulinio ciklo darbai.

1.10. Turto įkeitimo sutartį (hipotekos lakštą), prieš suteikiant paskolą, būtina įregistruoti hipotekos skyriuje ir centriniame hipotekos registre.

1.11. Šiose taisyklėse naudojamos šios sąvokos:

1.12. Paskolos gavėjas – pilietis, turintis teisę į valstybės paramą, kuriam suteikiama lengvatinė paskola gyvenamajam namui ar butui statyti arba pirkti.

1.13. Bankas – AB Lietuvos taupomasis bankas, laimėjęs Finansų ministerijos skelbtą lengvatinių paskolų būstui įsigyti teikimo piliečiams, turintiems teisę į valstybės paramą, konkursą.

1.14. Hipoteka – tai esamo ar būsimo skolinio įsipareigojimo įvykdymą apsaugantis turto įkeitimas, kai įkeisto turto savininkui paliekama nuosavybės teisė. Jei, suėjus nustatytam terminui, skola hipotekos kreditoriui negrąžinama, jis turi teisę reikalauti, kad įkeistas turtas būtų parduotas iš varžytynių ir iš gautų pinigų atlyginta jam priklausanti pinigų suma. Susitarimas dėl įkeisto turto perdavimo hipotekos kreditoriaus nuosavybėn negalioja.

1.15. Draudimo polisas – turto apdraudimą nuo įvairių rizikos rūšių patvirtinantis dokumentas.

2. Paskolų suteikimui reikalingi dokumentai

2.1. Kliento užpildytas prašymas paskolai gauti (1 priedas).

2.2. Dokumentai, pagrindžiantys paskolos savalaikio grąžinimo finansinius šaltinius:

2.2.1. Kliento ir kitų pilnamečių jo šeimos narių darboviečių pažymos apie gautas grynąsias pajamas per tris paskutinius mėnesius. Pažymose turi būti nurodyta:

2.2.1.1. pažymos gavėjo vardas ir pavardė;

2.2.1.2. darbovietės pavadinimas, adresas, telefono numeris;

2.2.1.3. užimamos pareigos;

2.2.1.4. gautos grynosios pajamos per tris paskutinius mėnesius.

2.2.2. Kiti dokumentai apie kliento gaunamas pajamas (pažymos, sutartys, sąskaitos, turimų lėšų sąskaitose išrašai, vekseliai ir kt.) per tris paskutinius mėnesius.

2.3. Kliento piliečio paso paskutinių dviejų puslapių kopija.

2.4. Miesto ar rajono savivaldybės Vaikų teisių apsaugos tarnybos pažyma, jeigu šeimoje yra nepilnamečių vaikų.

2.5. Paskolos grąžinimas turi būti užtikrintas įkeičiamu turtu.

Prieš hipotekos įregistravimą priklausomai nuo įkeisto turto pobūdžio turi būti gauti šie dokumentai:

2.5.1. notariškai patvirtinta turto įkeitimo sutartis (hipotekos lakštas), pasirašyta priklausomai nuo nuosavybės arba paskolos gavėjo, arba statybos įmonės arba GNSB, kuri sutinka įkeisti statomą daugiabutį namą (jei paskolos gavėjas yra GNSB narys arba yra sudaręs sutartį su statybos įmone);

2.5.2. notariškai patvirtintas įkeičiamo turto draudimo pažymos nuorašas (turto draudimo polisas). Įkeičiamas turtas, išskyrus žemę, turi būti apdraustas visam hipotekos galiojimo laikui, iki ji bus baigta;

2.5.3. banko darbuotojų atliktos įkeičiamo gyvenamojo namo arba buto apžiūros aktas bei atlikto įkeičiamo turto įvertinimo dokumentai (5 priedas).

2.6. Priklausomai nuo paskolos rūšies klientas papildomai pateikia:

2.6.1. Butui, namui pirkti:

2.6.1.1. gyvenamojo namo arba buto pirkimo-pardavimo sutartį, patvirtintą notaro, kuri turi būti įregistruota Lietuvos Respublikos žemės ir kito nekilnojamojo turto kadastro ir registro valstybės įmonėje ir kurioje turi būti įrašyta sąlyga, kad pirkėjas ne vėliau kaip per 30 dienų nuo sutarties patvirtinimo turi įkeisti Bankui iš paskolos įsigyjamą gyvenamąjį namą su žemės sklypu arba butą, sudarydamas su Banku turto įkeitimo (hipotekos lakšto) sutartį, kuri notariškai patvirtinama ir registruojama hipotekos registre;

2.6.1.2. Žemės ir kito nekilnojamojo turto kadastro ir registro valstybės įmonės pažymą apie perkamo gyvenamojo namo su žemės sklypu arba buto nuosavybę ir vertę.

2.6.2. Gyvenamajam namui statyti:

2.6.2.1. žemės sklypo nuosavybę ar nuomos teisę ir statomo gyvenamojo namo nuosavybę patvirtinančius dokumentus;

2.6.2.2. statomo gyvenamojo namo statybos projektinę – sąmatinę dokumentaciją;

2.6.2.3. leidimą gyvenamojo namo statybai;

2.6.2.4. statybos rangos darbų sutartį tarp Paskolos gavėjo ir statybos įmonės, kurioje turi būti atskiri statybos darbų etapai ir numatytos sankcijos dėl statybos darbų uždelsimo, kai namą stato statybos įmonė;

2.6.2.5. statybos įmonės patvirtintą statybos -montavimo darbų vykdymo grafiką;

2.6.2.6. sustambintą statybos – montavimo darbų įvykdymo grafiką, kai namas statomas ūkio būdu;

2.6.2.7. Žemės ir kito nekilnojamojo turto kadastro ir registro valstybės įmonės pažymą apie žemės sklypo ir pastatytos gyvenamojo namo dalies nuosavybę ir vertę.

2.6.3. Butui statyti:

2.6.3.1. kai paskolos gavėjas butą stato sudaręs sutartį su statybos įmone:

2.6.3.1.1. sutartį tarp Paskolos gavėjo ir statybos įmonės;

2.6.3.1.2. žemės sklypo nuomą patvirtinančius dokumentus;

2.6.3.1.3. daugiabučio gyvenamojo namo statybos projektinę – sąmatinę dokumentaciją;

2.6.3.1.4. leidimą daugiabučio gyvenamojo namo statybai;

2.6.3.1.5. statybos įmonės patvirtintą statybos darbų vykdymo grafiką;

2.6.3.1.6. Žemės ir kito nekilnojamojo turto kadastro ir registro valstybės įmonės pažymą apie žemės sklypo ir statomo daugiabučio gyvenamojo namo nuosavybę, jo vertę ir statomo buto vertę;

2.6.3.2. kai Paskolos gavėjas yra Gyvenamųjų namų statybos bendrijos (toliau – GNSB) narys:

2.6.3.2.1. žemės sklypo nuomą patvirtinančius dokumentus;

2.6.3.2.2. pažymą, įrodančią, kad jis yra šios bendrijos narys;

2.6.3.2.3. GNSB įstatus;

2.6.3.2.4. GNSB sutartį su statybos įmone dėl daugiabučio namo statybos, kurioje turi būti numatytos sankcijos dėl statybos darbų uždelsimo;

2.6.3.2.5. statybos įmonės patvirtintą statybos montavimo darbų vykdymo grafiką;

2.6.3.2.6. daugiabučio gyvenamojo namo statybos projektinę – sąmatinę dokumentaciją;

2.6.3.2.7. leidimą daugiabučio gyvenamojo namo statybai.

Pastaba: jeigu paskola suteikiama keliems tos pačios bendrijos (statybos įmonės) nariams, visi GNSB (statybos įmonės) reikalingi dokumentai pateikiami Bankui vienu egzemplioriumi.

3. Paskolų rūšys

3.1. Lengvatinės paskolos butams arba gyvenamiesiems namams (toliau – namams) pirkti.

3.1.1. Paskola suteikiama pagal Lietuvos Respublikos Vyriausybės 1998 m. vasario 3 d. nutarimu Nr. 145 patvirtintą gyvenamojo namo, buto pirkimo bendro naudingo ploto vieno kvadratinio metro kainos normatyvą ir faktiškai įsigyjamos gyvenamosios patalpos plotą, kuris neturi viršyti Gyventojų apsirūpinimo gyvenamosiomis patalpomis įstatyme nustatyto normatyvo.

3.1.2. Paskola suteikiama pervedant paskolos sumą į buto, namo pirkimo – pardavimo sutartyje nurodytą pardavėjo sąskaitą po turto įkeitimo sutarties (hipotekos lakšto) notariško patvirtinimo ir jo įregistravimo Hipotekos registre.

3.2. Lengvatinės paskolos gyvenamiesiems namams (toliau – namams) ir butams statyti.

3.2.1. Paskola suteikiama pagal Lietuvos Respublikos Vyriausybės 1998 m. vasario 3 d. nutarimu Nr. 145 patvirtintą gyvenamojo namo, buto statybos bendro naudingo ploto vieno kvadratinio metro kainos normatyvą ir faktiškai įsigyjamos gyvenamosios patalpos plotą, kuris neturi viršyti Gyventojų apsirūpinimo gyvenamosiomis patalpomis įstatyme nustatyto normatyvo.

3.2.2. Paskola suteikiama dalimis. Paskolos dalis suteikiama apmokėti už atliktus statomame name (bute) statybos darbus bei įsigytas medžiagas, Paskolos gavėjui pateikus faktines išlaidas patvirtinančius dokumentus apie paskolos dalies tikslinį panaudojimą. Statant namą ūkio būdu, išlaidos apmokamos, pateikus tuos darbus patvirtinančius dokumentus.

4. Kreditoriaus teisės

4.1. Jeigu įkeisto Bankui turto vertė sumažėja tiek, kad jo gali nepakakti išmokėti skolą, Bankas turi teisę reikalauti iš Paskolos gavėjo papildomos garantijos arba, nelaukdamas skolos grąžinimo termino, reikalauti grąžinti atitinkamą skolos dalį.

4.2. Paskolos gavėjui neįvykdžius ar nevykdant įkeitimu užtikrintos prievolės, Banko, kaip kreditoriaus, reikalavimas patenkinamas iš įkeistojo turto vertės. Iškilus grėsmei, kad paskola nebus laiku grąžinta, Bankas gali pareikalauti papildomo paskolos apdraudimo.

Laiku negrąžintą paskolą arba jos dalį ir kitas pagal paskolos sutartį laiku nesumokėtas sumas Bankas turi išieškoti įstatymų nustatyta tvarka.

4.3. Jeigu įkeistojo turto nepakanka Banko reikalavimams patenkinti, jis turi teisę trūkstamą sumą išieškoti iš skolininko kito turto, tačiau jam šiuo atveju neteikiama pirmenybė prieš kitus kreditorius. Įkeistajam turtui žuvus, Bankas turi teisę pirmiausiai patenkinti savo reikalavimus iš draudimo atlyginimo.

4.4. Jeigu į Bankui įkeistą turtą nukreipia išieškojimą kitas asmuo, tai Bankas, kaip įkaito turėtojas, turi teisę reikalauti, kad įkeitimu užtikrinta paskola būtų grąžinta prieš terminą.

4.5. Banko sutikimu įkeisto turto nuosavybės teisei arba patikėjimo teisei perėjus iš įkaito davėjo kitam asmeniui, įkeitimo teisė lieka galioti.

4.6. Grąžinus paskolą ir įvykdžius visus su ja susijusius mokėjimus, Bankas turto įkeitimo sutartyje (hipotekos lakšte) padaro įrašą apie skolinio įsipareigojimo įvykdymą. Su tokia žyma turto įkeitimo sutartis (hipotekos lakštas) pateikiamas hipotekos skyriui su prašymu baigti hipoteką.

4.7. Paskolų grąžinimo užtikrinimui gali būti priimami trečiųjų asmenų (fizinių ar juridinių) turto įkeitimai, garantijos ir laidavimai.

Šiuo atveju visi būtini dokumentai ir duomenys paskolos apdraudimui įforminti priimami, analizuojami ir įvertinami bendra tvarka, kaip numato Banko „Gyventojų kreditavimo taisyklės“ ir „Ūkio subjektų kreditavimo taisyklės“.

5. Paskolų įforminimo ir teikimo tvarka

5.1. Miesto ar rajono savivaldybė registruotu laišku praneša piliečiui apie sprendimą rekomenduoti skirti tais metais jam lengvatinę paskolą pagal nustatytą tvarką ir nurodo kreditavimo sąlygas. Norėdamas gauti paskolą, pilietis turi kreiptis į Banką per 20 dienų nuo registruoto laiško su pranešimu apie įteikimą gavimo. Jeigu pilietis per 20 dienų nuo registruoto laiško gavimo dienos (t. y. nuo savivaldybei pateiktame pašto pranešime nurodytos laiško įteikimo piliečiui dienos) nesikreipia į Banką su rašytiniu prašymu dėl paskolos gavimo, laikoma, kad pilietis šiuo metu atsisako jam teikiamos lengvatinės paskolos.

5.2. Bankas priima (arba nepriima) sprendimą suteikti lengvatinę paskolą bei prisiima paskolos grąžinimo riziką.

5.3. Remiantis Banko priimtu sprendimu dėl paskolos teikimo paruošiama Paskolos sutartis tarp Banko ir Paskolos gavėjo ir turto įkeitimo sutartis (hipotekos lakštas) tarp Banko ir turto įkeitėjo.

Paskolos sutartys pildomos pagal 2 ir 3 prieduose pateiktus paskolos sutarties pavyzdžius.

Turto įkeitimo sutartis (hipotekos lakštas) arba vienašalis įkeičiamo turto savininko pareiškimas įkeisti turtą įforminami vadovaujantis Hipotekos įstatymu.

5.4. Turto įkeitimo sutartį (hipotekos lakštą) turi pasirašyti įkeičiamo turto savininkas, Paskolos gavėjas ir Bankas. Paskolos sutartys įstatymų nustatyta tvarka turi būti patvirtintos notariškai, o turto įkeitimo sutartis (hipotekos lakštas) turi būti patvirtinta notariškai ir įregistruota Hipotekos registre.

5.5. Vienas paskolos sutarties egzempliorius perduodamas notarui, du – Bankui, vienas – Paskolos gavėjui.

Turto įkeitimo sutarties (hipotekos lakšto) originalas saugomas Banke, o suinteresuotoms šalims pateikiamos kopijos.

5.6. Bankas raštu pateikia informaciją miesto ir rajono savivaldybei apie piliečius, kuriems suteikiama paskola, taip pat apie piliečius, kuriems Bankas motyvuotai atsisakė teikti paskolą, ir apie piliečius, kurie raštu atsisakė imti paskolą.

6. Paskolų grąžinimo, palūkanų skaičiavimo bei rinkos ir lengvatinių palūkanų skirtumo skaičiavimo ir mokėjimo tvarka

6.1. Klientai paskolas turi grąžinti ir palūkanas mokėti paskolų sutartyse nustatyta tvarka ir terminais.

6.2. Lietuvos Respublikos finansų ministerija dengia Bankui rinkos ir lengvatinių palūkanų skirtumą sutartyje, pasirašytoje Banko su Finansų ministerija, numatyta tvarka ir terminais.

6.3. Miestų ir rajonų savivaldybės perveda Bankui lėšas iš vietos savivaldybių paramos gyvenamiesiems namams, butams statyti ar pirkti fondų socialiai remtinų piliečių, turinčių teisę į papildomas lengvatas, lengvatoms apmokėti sutartyse, pasirašytose Banko su miestų ir rajonų savivaldybėmis, nustatyta tvarka ir terminais.

6.4. Paskolų grąžinimo tvarka.

6.4.1. Paskola turi būti grąžinama kas ketvirtis lygiomis dalimis.

Siekiant nustatyti paskolos grąžinimo grafiką kas ketvirtį, nepažeidžiant maksimaliai leidžiamų paskolos suteikimo terminų (skyriaus „Bendroji dalis“ 1.7 punktas), laikotarpis, kurio metu atidedamas paskolos grąžinimas, gali būti trumpesnis, negu numato skyriaus „Paskolų grąžinimo tvarka“ 6.4.2 ir 6.4.3 punktai (jeigu pageidauja Paskolos gavėjas).

6.4.2. Paskolos dalys turi būti grąžinamos ketvirčiui pasibaigus, iki kito ketvirčio pirmo mėnesio 5 dienos.

6.4.3. Jeigu paskutinė mokėjimo laikotarpio diena yra ne darbo diena, tai mokėjimo laikotarpio pasibaigimo diena laikoma artimiausia darbo diena.

6.4.4. Perkant butą, namą paskola pradedama grąžinti praėjus 1 metams po paskolos gavimo ir grąžinama kas ketvirtį lygiomis dalimis.

6.4.5. Statant butą, namą paskola pradedama grąžinti praėjus ne vėliau kaip 3 metams nuo pirmosios paskolos sumos dalies išdavimo ir grąžinama kas ketvirtį lygiomis dalimis.

6.4.6. Paskola piliečiams suteikiama už 5 procentus metinių palūkanų. Lietuvos Respublikos Vyriausybė kiekvienų metų pradžioje gali patikslinti palūkanų indeksavimo koeficientą. Skirtumas tarp Finansų ministerijos suderintų su Banku rinkos palūkanų ir lengvatinių palūkanų padengiamas iš Bendrojo paramos gyvenamiesiems namams, butams statyti ar pirkti fondo.

6.4.7. Perkant butą, namą paskolos grąžinimui užtikrinti Bankui įkeičiamas už paskolą perkamas gyvenamasis namas su žemės sklypu arba butas bei, esant reikalui, papildomai pateikiamos kitos paskolos grąžinimo užtikrinimo priemonės.

6.4.8. Statant butą, namą paskolos grąžinimui užtikrinti Bankui įkeičiamas už paskolą statomas gyvenamasis namas su žemės sklypu ir (arba) ūkiniais pastatais, jei jie yra, butas bei, esant reikalui, papildomai pateikiamos kitos paskolos grąžinimo užtikrinimo priemonės.

6.4.9. Bankas, išdavęs piliečiams paskolas, turi kontroliuoti, kad paskolos būtų naudojamos pagal paskirtį. Iš paskolų gavėjų turi būti pareikalauti paskolų lėšų panaudojimo dokumentai, informacija apie paskolų gavėjų, laiduotojų ir garantijų davėjų finansinę būklę, atliekami patikrinimai vietoje.

6.4.10. Paaiškėjus, kad paskolos gavėjas nevykdo sutarties sąlygų (panaudoja paskolą ne pagal tikslinę paskirtį, nepateikia paskolos panaudojimą patvirtinančių dokumentų, nemoka laiku palūkanų, laiku negrąžina paskolos arba jos dalies, nevykdo kitų mokėjimų pagal paskolos sutartį, pateikia neteisingą informaciją), Bankas gali nutraukti tolesnį paskolos teikimą arba, prieš tai įspėjęs skolininką, vienašališkai, nelaukdamas paskolos sutartyje numatyto paskolos grąžinimo termino, nutraukti Paskolos sutartį arba pareikalauti papildomos paskolos grąžinimo garantijos.

6.4.11. Jeigu paskola pasinaudojo Paskolos gavėjas, neturėjęs teisės į valstybės paramą, Bankas, remdamasis su Finansų ministerija sudaryta sutartimi, išieško įstatymu nustatyta tvarka iš piliečio, gavusio paskolą, kompensuotų rinkos ir lengvatinių palūkanų skirtumų sumą ir perveda ją į Bendrąjį paramos gyvenamiesiems namams, butams statyti arba pirkti fondą.

6.4.12. Paskolos gavėjas turi teisę grąžinti gautą paskolą ar paskolos dalį anksčiau sutartyje nustatyto termino.

6.4.13. Paskolos gavėjui grąžinus paskolą ir įvykdžius visus su ja susijusius įsipareigojimus, Bankas įstatymų nustatyta tvarka turi informuoti hipotekos skyrių, kad visi hipotekos reikalavimai yra įvykdyti.

6.4.14. Leidimą įkeisto turto draudimo nuėmimui turi teisę pasirašyti Banko valdybos pirmininkas arba jo įgaliotas asmuo.

6.4.15. Paskolos gavėjui grąžinus paskolą, visi paskolos dokumentų originalai turi būti išimami iš Banko įstaigos saugyklos ir kartu su paskolos byla perduodami saugojimui į Banko archyvą ir saugomi Banke nustatyta tvarka.

6.4.16. Jeigu skolininkas laiku (pagal sutarties 3.3 punktą) nesumoka palūkanų, Bankas turi teisę pareikalauti nedelsiant padengti įsiskolinimą arba įstatymu nustatyta tvarka išieškoti įsiskolinimą. Bankas skolininkui pateikia pretenziją. Pretenzijoje numatytu laiku negavus Bankui priimtino motyvuoto, paremto dokumentais atsakymo, būtina kreiptis į hipoteką įregistravusį hipotekos skyrių su pareiškimu dėl priverstinio skolos išieškojimo. Po hipotekos teisėjo nutarties dėl įkeisto turto arešto priėmimo ne vėliau kaip per du mėnesius būtina pakartotinai kreiptis į hipotekos skyrių dėl skolos išieškojimo.

6.4.17. Jeigu skolininkas, nepaisant visų aukščiau minėtų priemonių, paskolos ir palūkanų negrąžina, Bankas turi teisę apie tai informuoti kitus bankus ir pranešti jiems paskolos gavėjo rekvizitus.

6.4.18. Iš skolininko ar paskolos grąžinimo užtikrinimo priemonės išieškotos sumos paskolai ir su ja susijusiems mokėjimams mokėti pirma eile turi būti nukreipiamos Banko reikalavimams patenkinti, Finansų ministerijos sumokėtam rinkos ir lengvatinių palūkanų skirtumui grąžinti, o likusi suma grąžinama skolininkui arba atitinkamai laiduotojui ar garantui.

6.4.19. Paskolos gavėjui laiku negrąžinus paskolos ar jos dalies, Bankas turi teisę reikalauti, kad Finansų ministerija įvykdytų garantijos sutartyje pasirašytą prievolę, jeigu paskolos gavėjas nevisiškai patenkina Banko reikalavimą ir Bankas Finansų ministerijos nustatyta tvarka yra pateikęs dokumentais pagrįstą paraišką pervesti lėšas ir dokumentus, įrodančius, kad Paskolos gavėjas negali vykdyti savo prievolės. Įsitikinusi, kad Bankas negali patenkinti savo reikalavimo iš paskolos gavėjo, Finansų ministerija sumoka Bankui iš Bendrojo paramos gyvenamiesiems namams, butams statyti arba pirkti fondo lėšų iki 30 procentų išduotos paskolos dydžio, tačiau ne daugiau kaip skirtumą, susidariusį tarp pajamų, gautų pardavus už paskolą įkeistą turtą, ir negrąžintos paskolos dalies.

6.4.20. Ypatingais atvejais paskolos sutarties sąlygos (paskolos arba jos dalies grąžinimo terminas, paskolos apdraudimo priemonė ir kt.) gali būti pakeistos, jeigu skolininkas motyvuotu prašymu kreipiasi į Banką dėl paskolos sutarties sąlygų pakeitimo.

Sprendimą dėl paskolos sutarties sąlygų pakeitimo Bankas priima suderinęs šį sprendimą su miesto ar rajono savivaldybe ir Finansų ministerija.

Pratęsus paskolos grąžinimo terminą, įforminamas paskolos sutarties pratęsimas ir, esant reikalui, atnaujinamos arba sustiprinamos paskolos grąžinimo garantijos.

6.4.21. Paskolos gavėjui mirus, paskolos sutartis gali būti performinta kito pilnamečio šeimos nario, jam sutikus, įpėdinio vardu. Jeigu toks asmuo nesutinka, kad paskola būtų performinta jo vardu, Bankas įstatymų nustatyta tvarka turi pareikšti pretenzijas šaukiamiems paveldėti įpėdiniams pagal palikimo atsiradimo vietą. Įpėdiniams nesutikus grąžinti paskolos, visai nesugrąžintai sumai nepriklausomai nuo jos grąžinimo termino pareiškiamas teisminis ieškinys.

6.5. Palūkanų skaičiavimo ir mokėjimo tvarka.

6.5.1. Skaičiuojant palūkanas, delspinigius reikia vadovautis tuo, kad metuose yra 365 (366) dienos, mėnesyje – kalendorinis dienų skaičius.

6.5.2. Palūkanų norma už paskolą nustatoma prie Lietuvos banko skelbiamos bankų praėjusio ketvirčio rezidentų terminuotų indėlių (litais) vidutinės svertinės metinių palūkanų normos pridėjus konkurso metu nustatytą šios normos procentą.

6.5.3. Palūkanos turi būti skaičiuojamos nuo išduotos paskolos likučio už faktinį naudojimosi paskola laikotarpį.

Palūkanų skaičiavimo formulė:

kur

PS – palūkanų suma,

PL – paskolos likutis,

PN – metinė palūkanų norma procentais,

DS – skaičius dienų, už kurias skaičiuojamos palūkanos,

DM – dienų skaičius metuose.

6.5.4. Paskolos gavėjas paskolos sutartyje numatytas lengvatines palūkanas turi mokėti už kiekvieną mėnesį iki kito mėnesio 5 dienos.

6.5.5. Laiku nesumokėjus palūkanų arba laiku negrąžinus paskolos (paskolos dalies) už kiekvieną uždelstą dieną turi būti skaičiuojami ir mokami 0,05 procento delspinigiai nuo nesumokėtų palūkanų sumos ir (arba) nuo negrąžintos paskolos (paskolos dalies) sumos.

6.5.6. Jeigu paskutinė mokėjimo laikotarpio diena yra ne darbo diena, tai mokėjimo laikotarpio pasibaigimo diena laikoma artimiausia darbo diena:

6.5.6.1. iki paskolos grąžinimo mokėjimo laikotarpio pasibaigimo dienos turi būti skaičiuojamos paskolos sutartyje numatytos palūkanos;

6.5.6.2. delspinigiai turi būti skaičiuojami nuo mokėjimo laikotarpio pasibaigimo dienos.

6.5.7. Iš paskolos gavėjo sumokėtos sumos eilės tvarka turi būti skaičiuojama ir mokama:

6.5.7.1. delspinigiai, pavaizduoti nebalansinėje Banko balanso sąskaitoje;

6.5.7.2. palūkanos, pavaizduotos Banko balanse;

6.5.7.3 palūkanos, pavaizduotos nebalansinėje Banko balanso sąskaitoje;

6.5.7.4. paskola.

6.5.8. Sprendimą dėl skolos dengimo kitokiu eiliškumu priima Bankas.

6.5.9. Bendras ieškininės senaties terminas – treji metai. Sutrumpintas – šešių mėnesių senaties terminas taikomas ieškiniams dėl netesybų (baudos, delspinigių) išieškojimo.

6.6. Bankas, remdamasis sutartimis, sudarytomis su Finansų ministerija, ir jose išdėstytomis sąlygomis, praneša ministerijai ataskaitinio ketvirčio paskutinio mėnesio paskutinės darbo dienos duomenis – piliečių, kuriems pagal šią tvarką išduota paskola, įsiskolinimo Bankui dydį ir lėšų sumą, kurios reikia rinkos bei lengvatinių palūkanų skirtumui padengti.

6.7. Bankas sudarytose su miestų ir rajonų savivaldybėmis sutartyse (4 priedas) nurodytu laiku praneša savivaldybėms, kiek lėšų reikia pervesti iš vietos savivaldybių paramos gyvenamiesiems namams, butams statyti arba pirkti fondų socialiai remtinų piliečių, turinčių teisę į papildomas lengvatas, lengvatoms apmokėti.

6.8. Finansų ministerija, gavusi iš Banko atitinkamus duomenis, sudarytoje su Banku sutartyje nustatytu laiku perveda Bankui iš Bendrojo paramos gyvenamiesiems namams, butams statyti arba pirkti fondo lėšas rinkos bei lengvatinių palūkanų skirtumui padengti, o miestų ir rajonų savivaldybės – socialiai remtinų piliečių, turinčių teisę į papildomas lengvatas, lengvatoms apmokėti.

Bankas, gavęs iš Finansų ministerijos lėšas rinkos bei lengvatinių palūkanų skirtumui padengti, paskirsto jas Banko skyriams.

6.9. Jeigu paskola piliečiui suteikiama nepagrįstai dėl Banko kaltės, palūkanų skirtumas tarp Lietuvos Respublikos finansų ministerijos suderintų su Banku rinkos palūkanų ir lengvatinių palūkanų nemokamas. Nustačius, kad palūkanų skirtumas jau sumokėtas, Bankas sumokėtą palūkanų skirtumą grąžina į Bendrąjį paramos gyvenamiesiems namams, butams statyti arba pirkti fondą.

Pastaba:

Šios taisyklės gali būti keičiamos, papildomos AB Lietuvos taupomojo banko nutarimais, suderintais su Finansų ministerija.

______________

1 priedas

Lietuvos taupomojo banko	skyriui

(piliečio (-tės) vardas, pavardė)

PRAŠYMAS PASKOLAI GAUTI

1. PRAŠOMA PASKOLA

Suma: Palūkanų norma: % Terminas: Tikslinė paskirtis:

2. INFORMACIJA APIE ASMENĮ

Gyvenamosios vietos adresas: Tel.: Faks.: Adresas, kuriuo įregistruotas(- a): Ankstesnė pavardė (jei buvo): Gimimo data:____/__/__ Gimimo vieta: Asmens kodas: Pilietybė: Paso numeris: Paso išdavimo data:____/__/__ Pasą išdavė: Socialinio dr. pažymėjimo serija Nr. Sąskaitos bankuose: (bankas, sąskaitos Nr.) Šeiminė padėtis: Šeimos sudėtis: (giminystės laipsnis, vardas, pavardė, gimimo data) Patikėtinio vardas, pavardė: Gyvenamoji vieta: Tel. Nr. Giminystės laipsnis:

3. INFORMACIJA APIE UŽIMTUMĄ IR PAJAMAS

Darbovietė, jos adresas	Tel.:	Pareigos:	Darbo stažas:	Metinės * už paskutinius 12 mėnesių pajamos:	Metinės* išlaidos:
Iš viso metinių pajamų:
Iš viso kitų pajamų:
Iš viso metinės išlaidos:

4. TURIMAS TURTAS

Turto aprašymas	Turto vertė	Turto draudimas	Jei įkeistas, tai kam
Įsigijimo	Rinkos	Suma	Draudimo įstaiga
Lėšos sąskaitoje	x	x	x
Akcijos, VVP ir kt.	x	x
Nekilnojam. turtas
Transporto priem.
Kt. turtas
IŠ VISO:

5. TURIMOS PERSONALINĖS ĮMONĖS IR KITOSE ĮMONĖSE TURIMŲ AKCIJŲ PAKETAI (10% IR DIDESNI)

Įmonės pavadinimas	Akcijų nominali vertė (%)	Pareigos įmonėje

6. SIŪLOMAS SAVININKO UŽSTATAS*

Turto aprašymas	Turto vertė	Turto draudimas	Ar įkeistas
Inventorizacinė	Rinkos	Suma	Draudimo įstaiga

*Pildomas, atlikus įsigyjamojo turto teisinę registraciją.

Pateikiami dokumentai (pateiktus dokumentus pažymėkite +):

	Miesto(rajono) savivaldybės sprendimas,

	asmens paso dviejų paskutinių lapų kopija,

	sutuoktinio paso dviejų paskutinių lapų kopija,

	kliento ir kitų pilnamečių jo šeimos narių darboviečių pažymos apie gautas pajamas per tris paskutinius mėnesius:

	pažymoje turi būti nurodoma:

pažymos gavėjo vardas ir pavardė,

darbovietės pavadinimas, adresas, telefono numeris,

užimamos pareigos,

gautos grynosios pajamos per tris paskutinius mėnesius,

	kiti dokumentai apie kliento gaunamas pajamas,

	sutuoktinio sutikimas įkeisti nekilnojamą turtą(gali būti pateiktas turto įkeitimo metu),

	dokumentai, patvirtinantys turto įkeitėjo nuosavybės teisę į įkeičiamą turtą (Žemės ir kt. nekilnojamojo turto kadastro ir registro VĮ pažyma),

	turto registravimo įstaigos pažyma, patvirtinanti, kad turtas nėra įkeistas ir(ar) areštuotas,

	jeigu turtą įkeičia kitas asmuo:

	turto įkeitėjo piliečio paso paskutinių dviejų puslapių kopija,

	notariškai patvirtintas turto įkeitėjo sutuoktinio sutikimas įkeisti turtą (jei įkeičiamas turtas priklauso keliems savininkams bendrosios

dalinės nuosavybės teise – notariškai patvirtintas įgaliojimas įkeisti turtą),

	savivaldybės vaikų teisių apsaugos tarnybos pažyma (jeigu šeimoje yra nepilnamečių vaikų),

	paskolos sutarties kopija (jei klientas turi paėmęs paskolą),

	pažyma iš seniūnijos apie turimą gyvenamąjį plotą ir šeimos sudėtį,

	apdrausto būsto draudimo poliso kopija, atlikus įsigyto turto teisinę registraciją,

	papildomi dokumentai imant paskolą namo statybai:

	miesto (rajono) žemėtvarkos skyriaus pažymėjimas apie žemės sklypo registraciją,

	miesto (rajono) statybos inspekcijos tarnybos leidimas statybai,

	statinio projektinė – sąmatinė dokumentacija,

	statybos darbų rangos sutartis (statant ūkio būdu, ši sutartis nereikalinga),

	statybos darbų vykdymo grafikas.

Aš, žemiau pasirašęs(-iusi), garantuoju, kad pateikta informacija yra teisinga ir tiksli.

(vardas, pavardė, parašas)	(data)

________________________	_____________

Pildo bankas

Piliečiui pagal LR gyventojų apsirūpinimo gyvenamosiomis patalpomis įstatymą taikomos papildomos lengvatos

Piliečio	lengvatinės paskolos sutarties Nr.	data	paskolinės

sąskaitos Nr.

Šeiminė padėtis	Gimimo metai	Turimas plotas, m2	Pageidaujamas įsigyti plotas, m2 (nurodyti rajoną)	Leidžiamas įsigyti plotas (lengvatine kaina 1m2 -………....... Lt)	Faktiškai įsigytas plotas, m2 (adresas)
bendras	gyvenamasis	bendras	gyvenamasis	bendras	gyvenamasis

Įnešamo depozito į Banko sąskaitą suma:

Depozitinės sąskaitos Nr.

199.. metų nustatytas LR Vyriausybės vieno kvadratinio metro pirkimo (statybos) kainos normatyvas:

- statybai............... Lt,

- pirkimui............... Lt.

Banko darbuotojas

(vardas, pavardė, pareigos, parašas)

Duomenų užpildymo data..................................

______________

2 priedas

Projektas

PASKOLOS SUTARTIS Nr. ____

(lengvatinė paskola namui, butui pirkti)

, tūkstantis devyni šimtai devyniasdešimt	metų	mėnesio	diena.

Akcinė bendrovė Lietuvos taupomasis bankas (toliau - Bankas), atstovaujamas

skyriaus valdytojo	, veikiančio pagal LTB skyriaus nuostatus, ir

pilietis	, (asmens kodas	), (toliau - Paskolos gavėjas), sudarėme šią sutartį.

1. Sutarties objektas:

1.1. Bankas suteikia Paskolos gavėjui	ilgalaikę lengvatinę paskolą iki 20	metų	d. už ____ % ( ____________) procentų metinių

palūkanų	pirkimui.

2. Bankas įsipareigoja:

2.1. Suteikti Paskolos gavėjui	tūkst. Lt ilgalaikę lengvatinę paskolą

pagal	savivaldybės 1998	d. sprendimą - rekomendaciją

Nr.	, bet ne didesnę negu LR gyventojų apsirūpinimo gyvenamosiomis patalpomis įstatymu nustatytą normatyvą.

2.2. Atidaryti Paskolos gavėjui paskolinę sąskaitą Nr.	.

2.3. Pervesti mokėjimo pavedimu lėšas į būsto Pardavėjo sąskaitą, nurodytą Paskolos gavėjo ir Pardavėjo, notaro patvirtintoje pirkimo - pardavimo sutartyje dėl namo (buto) pirkimo, po turto įkeitimo sutarties (hipotekos lakšto) patvirtinimo notarų biure ir įregistravimo Hipotekos registre.

2.4. Skaičiuoti 5 (penkis) procentus metinių palūkanų nuo pirmos lėšų nurašymo nuo paskolinės sąskaitos dienos. Lietuvos Respublikos Vyriausybei patikslinus palūkanų indeksavimo koeficientą, Bankas skaičiuoja atitinkamai nustatytas palūkanas ir pasirašo su Paskolos gavėju papildomą susitarimą.

2.5. Laiku negrąžinus Bankui paskolos ir (arba) laiku nesumokėjus palūkanų, skaičiuoti 0,05 % delspinigių atitinkamai nuo negrąžintos paskolos dalies ir (arba) nuo nesumokėtų palūkanų sumos už kiekvieną uždelstą dieną.

3. Paskolos gavėjas įsipareigoja:

3.1. Gautą paskolą naudoti tik pagal šioje sutartyje numatytą paskirtį.

3.2. Paskolą grąžinti Bankui pagal lentelėje nustatytą grafiką ir nustatytomis dalimis:

Metai	Mokėjimo datos

Iki balandžio 5 d.	Iki liepos 5 d.	Iki spalio 5 d.	Iki sausio 5 d.
1998
1999
2000
2001
2002
2003
2004
2005
2006
2007
2008
2009
2010

3.3. Mokėti Bankui už paskolą 5 % (penkis procentus) metinių palūkanų, sumokant už kiekvieną mėnesį ne vėliau kito mėnesio 5 dienos. Palūkanos mokamos ta valiuta, kuria išduota paskola.

Palūkanos skaičiuojamos nuo pinigų pervedimo iš Paskolos gavėjo paskolinės sąskaitos dienos iki paskolos grąžinimo į Banko sąskaitą (kasą) dienos.

Lietuvos Respublikos Vyriausybei patikslinus palūkanų indeksavimo koeficientą, Paskolos gavėjas įsipareigoja, pasirašęs su Banku papildomą susitarimą, mokėti atitinkamai nustatytas palūkanas.

3.4. Šios sutarties 3.2 punkte nurodytu laiku negrąžinus paskolos ir (arba) 3.3 punkte nurodytu laiku nesumokėjus palūkanų, mokėti 0,05 % delspinigių atitinkamai nuo negrąžintos paskolos dalies ir (arba) nuo nesumokėtų palūkanų sumos už kiekvieną uždelstą dieną.

3.5. Sudaryti su Pardavėju, notariškai patvirtinti namo (buto) pirkimo – pardavimo sutartį ir įregistruoti LR nekilnojamojo turto registre.

3.6. Paskolos sutartyje (jos prieduose, pakeitimuose ir pratęsimuose) numatytų prievolių įvykdymo užtikrinimui įkeisti _______________________, esantį

.

3.7. Apdrausti visam paskola naudojimosi laikotarpiui įkeistą Bankui namą (butą) nuo visų galimų sunaikinimo ar sugadinimo rizikų Hipotekos skyriaus naudai.

3.8. Iš grąžintos mokėjimo sumos pirmiausia padengti delspinigius, palūkanas, po to – paskolą (paskolos dalį).

3.9. Pasibaigus pusmečiui, per 15 dienų teikti Bankui informaciją ir dokumentus apie savo ir kitų pilnamečių šeimos narių pajamas.

3.10. Garantuoti, kad jo pateikta informacija (199 __ m. ____ ___ d. prašyme paskolai gauti) yra teisinga.

3.11. Pranešti apie gyvenamosios vietos, darbovietės, vardo ir (ar) pavardės pakeitimą, paso pakeitimą ir kitas aplinkybes, nurodytas prašyme paskolai gauti.

3.12. Apmokėti visas išlaidas, susijusias su paskolos išdavimo ir paskolinės sąskaitos aptarnavimu pagal Banko nustatytus tarifus operacijos atlikimo dieną.

4. Paskolos gavėjas turi teisę:

4.1. Grąžinti paskolą anksčiau laiko.

4.2. Ypatingais atvejais kreiptis į Banką dėl paskolos sutarties sąlygų pakeitimo ne vėliau kaip prieš 20 dienų iki pageidaujamos sutarties sąlygų keitimo datos.

5. Bankas turi teisę:

5.1. Paskolos gavėjui neteikti paskolos ar jos dalies tol, kol Bankui nebus pateikta Lietuvos Respublikos įstatymų tvarka įforminta paskolos užtikrinimo priemonė, nurodyta sutarties 3.6 punkte.

5.2. Mažinti arba didinti palūkanų už paskolą normą Lietuvos Respublikos Vyriausybei patikslinus palūkanų indeksavimo koeficientą, su Paskolos gavėju pasirašius papildomą susitarimą.

5.3. Paskolos gavėjui laiku negrąžinus paskolos ar jos dalies arba nesumokėjus už ją priklausančių palūkanų bei neįvykdžius kitų mokėjimų pagal šią sutartį, neginčo tvarka nurašyti negrąžintą sumą nuo Paskolos gavėjo einamųjų, indėlių ir kitų sąskaitų.

5.4. Paskolos gavėjui pažeidus sutarties sąlygas ir įsipareigojimus (nesumokėjus laiku palūkanų, negrąžinus paskolos ar jos dalies, nevykdant kitų mokėjimų pagal paskolos sutartį, pateikus neteisingą informaciją) arba iškilus grėsmei, kad palūkanos nebus laiku sumokėtos, paskola (paskolos dalis) nebus laiku sugrąžinta, arba iškilus grėsmei paskolos užtikrinimo priemonei, Bankas, prieš tai įspėjęs skolininką, gali vienašališkai, nelaukdamas sutartyje numatyto paskolos grąžinimo termino, nutraukti šią sutartį arba pareikalauti papildomos paskolos grąžinimo garantijos ir (ar) gali pareikalauti, kad Paskolos gavėjas grąžintų dalį arba visą paskolą ir įvykdytų visas su tuo susijusias mokėjimo prievoles. Jeigu Paskolos gavėjas nevykdo Banko reikalavimų, Bankas įstatymų numatyta tvarka nukreipia skolos išieškojimą į paskolos užtikrinimo priemonę, nurodytą šios sutarties 3.14 punkte, ir į kitą Paskolos gavėjo turtą.

6. Kitos sąlygos:

6.1. Vyriausybei, taip pat Lietuvos bankui priėmus nutarimus bei norminius aktus dėl lengvatinių paskolų būstui įsigyti piliečiams, turintiems teisę į valstybės paramą, tvarkos pakeitimo, Bankas pasirašo papildomą susitarimą su Paskolos gavėju dėl sutarties sąlygų pakeitimo.

6.2. Bankas paskolą lengvatinėmis sąlygomis būstui įsigyti teikia tik su miesto (rajono) savivaldybių rekomendacija, Vyriausybės nustatyto savivaldybei skiriamo metinio limito ribose.

6.3. Paskolos gavėjui, kuris kredito suteikimo metu nebuvo socialiai remtinas, bet juo tapo vėliau, papildomos lengvatos taikomos nuo jo kreipimosi dėl šių lengvatų taikymo įregistravimo savivaldybėje dienos, jeigu pateikiami dokumentai, patvirtinantys, jog asmuo pagal Lietuvos Respublikos gyventojų apsirūpinimo gyvenamosiomis patalpomis įstatymą priskirtinas prie socialiai remtinųjų. Asmuo iki tos dienos turi būti įvykdęs paskolos sutarties, pasirašytos su paskolą išdavusiu banku, sąlygas: sumokėjęs palūkanas ir grąžinęs skoliniuose įsipareigojimuose nurodytą paskolos dalį.

Socialiai remtinam asmeniui papildomos lengvatos taikomos, kol pilietis turi į jas teisę.

6.4. Ginčai tarp šalių, vykdant šią sutartį, sprendžiami derybų keliu, o neišsprendus – ginčai sprendžiami Lietuvos Respublikos įstatymų numatyta tvarka.

6.5. Paskolos sutarties įvykdymo vieta – paskolą išdavusio banko įstaiga.

6.6. Paskola grynaisiais pinigais neišmokama.

7. Sutarties galiojimo sąlygos ir terminai:

7.1. Sutartis įsigalioja jos pasirašymo dieną.

7.2. Bet kokie šios sutarties pakeitimai įforminami papildomais šalių susitarimais.

7.3. Vykdydamos šią sutartį, šalys vadovaujasi Lietuvos Respublikos įstatymais.

7.4. Sutartis galioja, iki Paskolos gavėjas grąžina visą paskolą, sumoka palūkanas bei kitus priklausančius pagal šią sutartį mokėjimus.

7.5. Pagal šią sutartį nustatome, kad skaičiuojant palūkanas, delspinigius, metuose yra 365 (366) dienos, mėnesyje – kalendorinis dienų skaičius.

7.6. Šios sutarties surašyti keturi egzemplioriai – du Bankui, vienas Paskolos gavėjui ir vienas notarų biurui, patvirtinusiam šią sutartį. Kiekvienas egzempliorius turi tokią pat juridinę galią.

Šalių adresai ir rekvizitai:

Banko:	Paskolos gavėjo:

AB Lietuvos taupomasis bankas

_____________ skyrius	adresas:

adresas:

tel.:

tel.:

faksas:

Atsiskaitomoji sąskaita

Nr. ______ Lietuvos taupomajame banke	(asmens kodas)

kodas __________

(paso numeris)

Lietuvos taupomojo banko

skyriaus valdytojas	(išduotas, išdavimo data)

(vardas, pavardė, parašas)	(vardas, pavardė, parašas)

A. V.

______________

3 priedas

Projektas

PASKOLOS SUTARTIS Nr. ____

(lengvatinė paskola namui, butui statyti)

________, tūkstantis devyni šimtai devyniasdešimt ____ metų ______ mėnesio	diena.

Akcinė bendrovė Lietuvos taupomasis bankas (toliau – Bankas), atstovaujamas _________ skyriaus valdytojo ___________, veikiančio pagal LTB skyriaus nuostatus, ir pilietis ____________________________________, (asmens kodas	), (toliau – Paskolos

gavėjas), sudarėme šią sutartį.

1. Sutarties objektas:

1.1. Bankas suteikia Paskolos gavėjui	ilgalaikę lengvatinę paskolą

iki 20 ___ metų _____________________ ____ d. už ___ % (_________________________) procentų metinių palūkanų	statybai.

2. Bankas įsipareigoja:

2.1. Suteikti Paskolos gavėjui_____________ tūkst. Lt ilgalaikę lengvatinę paskolą pagal _________________ savivaldybės 1998 ____________ __ d. sprendimą – rekomendaciją Nr.___________, bet ne didesnę negu LR gyventojų apsirūpinimo gyvenamosiomis patalpomis įstatymu nustatytą normatyvą.

2.2. Atidaryti Paskolos gavėjui paskolinę sąskaitą Nr.	.

2.3. Pervesti mokėjimo pavedimu lėšas į sąskaitas, nurodytas Paskolos gavėjo ir Statytojo sutartyje dėl namo (buto) statybos, Paskolos gavėjui pateikus Bankui:

- atliktus statybos darbus bei įsigytas medžiagas patvirtinančius dokumentus;

- Lietuvos Respublikos įstatymų nustatyta tvarka įformintą turto įkeitimo sutartį (hipotekos lakštą), patvirtintą notarų biure ir įregistruotą Hipotekos registre.

Statant ūkio būdu, pervesti mokėjimo pavedimu lėšas į Paskolos gavėjo nurodytas sąskaitas už statybos darbus bei įsigytas statybines medžiagas ir panaudotus statybinį transportą bei mechanizmus, pateikus Bankui:

- tuos darbus bei įsigytas medžiagas ir transporto bei mechanizmų panaudojimą patvirtinančius dokumentus;

- Lietuvos Respublikos įstatymų nustatyta tvarka įformintą turto įkeitimo sutartį (hipotekos lakštą), patvirtintą notarų biure ir įregistruotą Hipotekos registre.

2.4. Skaičiuoti 5 (penkis) procentus metinių palūkanų nuo pirmos lėšų nurašymo nuo paskolinės sąskaitos dienos. Lietuvos Respublikos Vyriausybei patikslinus palūkanų indeksavimo koeficientą, Bankas skaičiuoja atitinkamai nustatytas palūkanas ir pasirašo su Paskolos gavėju papildomą susitarimą.

2.5. Laiku negrąžinus Bankui paskolos ir (arba) laiku nesumokėjus palūkanų, skaičiuoti 0,05 % delspinigių atitinkamai nuo negrąžintos paskolos dalies ir (arba) nuo nesumokėtų palūkanų sumos už kiekvieną uždelstą dieną.

3. Paskolos gavėjas įsipareigoja:

3.1. Gautą paskolą naudoti tik pagal šioje sutartyje numatytą paskirtį.

3.2. Paskolą grąžinti Bankui pagal lentelėje nustatytą grafiką ir nustatytomis dalimis:

Metai	Mokėjimo datos

Iki balandžio 5 d.	Iki liepos 5 d.	Iki spalio 5 d.	Iki sausio 5 d.
1998
1999
2000
2001
2002
2003
2004
2005
2006
2007
2008
2009
2010

3.3. Mokėti Bankui už paskolą 5 % (penkis procentus) metinių palūkanų, sumokant už kiekvieną mėnesį ne vėliau kito mėnesio 5 dienos. Palūkanos mokamos ta valiuta, kuria išduota paskola.

Palūkanos skaičiuojamos nuo pinigų pervedimo iš Paskolos gavėjo paskolinės sąskaitos dienos iki paskolos grąžinimo į Banko sąskaitą (kasą) dienos.

Lietuvos Respublikos Vyriausybei patikslinus palūkanų indeksavimo koeficientą, Paskolos gavėjas įsipareigoja, pasirašęs su Banku papildomą susitarimą, mokėti atitinkamai nustatytas palūkanas.

3.4. Šios sutarties 3.2 punkte nurodytu laiku negrąžinus paskolos ir (arba) 3.3 punkte nurodytu laiku nesumokėjus palūkanų, mokėti 0,05 % delspinigių nuo negrąžintos paskolos dalies ir (arba) nuo nesumokėtų palūkanų sumos už kiekvieną uždelstą dieną.

3.5. Paskolos sutartyje (jos prieduose, pakeitimuose ir pratęsimuose) numatytų prievolių įvykdymo užtikrinimui	įkeisti	, esantį

.

3.6. Apdrausti visam paskola naudojimosi laikotarpiui įkeistą Bankui namą (butą) nuo visų galimų sunaikinimo ar sugadinimo rizikų Hipotekos skyriaus naudai.

3.7. Iš grąžintos mokėjimo sumos pirmiausia padengti delspinigius, palūkanas, po to – paskolą (paskolos dalį).

3.8. Pasibaigus pusmečiui, per 15 dienų teikti Bankui informaciją ir dokumentus apie savo ir kitų pilnamečių šeimos narių pajamas.

3.9. Garantuoti, kad jo pateikta informacija (199 __ m. ____________ ___ d. prašyme paskolai gauti) yra teisinga.

3.10. Pranešti apie gyvenamosios vietos, darbovietės, vardo ir (ar) pavardės pakeitimą, paso pakeitimą ir kitas aplinkybes, nurodytas prašyme paskolai gauti.

3.11. Apmokėti visas išlaidas, susijusias su paskolos išdavimo ir paskolinės sąskaitos aptarnavimu pagal Banko nustatytus tarifus operacijos atlikimo dieną.

4. Paskolos gavėjas turi teisę:

4.1. Grąžinti paskolą anksčiau laiko.

4.2. Ypatingais atvejais kreiptis į Banką dėl paskolos sutarties sąlygų pakeitimo ne vėliau kaip prieš 20 dienų iki pageidaujamos sutarties sąlygų keitimo datos.

5. Bankas turi teisę:

5.1. Paskolos gavėjui neteikti paskolos ar jos dalies tol, kol Bankui nebus pateikta Lietuvos Respublikos įstatymų tvarka įforminta paskolos užtikrinimo priemonė, nurodyta sutarties 3.5 punkte.

5.2. Mažinti arba didinti palūkanų už paskolą normą Lietuvos Respublikos Vyriausybei patikslinus palūkanų indeksavimo koeficientą, su Paskolos gavėju pasirašius papildomą susitarimą.

5.3. Paskolos gavėjui laiku negrąžinus paskolos ar jos dalies arba nesumokėjus už ją priklausančių palūkanų bei neįvykdžius kitų mokėjimų pagal šią sutartį, neginčo tvarka nurašyti negrąžintą sumą nuo Paskolos gavėjo einamųjų, indėlių ir kitų sąskaitų.

5.4. Paskolos gavėjui pažeidus sutarties sąlygas ir įsipareigojimus (nesumokėjus laiku palūkanų, negrąžinus paskolos ar jos dalies, nevykdant kitų mokėjimų pagal paskolos sutartį, pateikus neteisingą informaciją) arba iškilus grėsmei, kad palūkanos nebus laiku sumokėtos, paskola (paskolos dalis) nebus laiku sugrąžinta, arba iškilus grėsmei paskolos užtikrinimo priemonei, Bankas, prieš tai įspėjęs skolininką, gali vienašališkai, nelaukdamas sutartyje numatyto paskolos grąžinimo termino, nutraukti šią sutartį arba pareikalauti papildomos paskolos grąžinimo garantijos ir (ar) gali pareikalauti, kad Paskolos gavėjas grąžintų dalį arba visą paskolą ir įvykdytų visas su tuo susijusias mokėjimo prievoles. Jeigu Paskolos gavėjas nevykdo Banko reikalavimų, Bankas įstatymų numatyta tvarka nukreipia skolos išieškojimą į paskolos užtikrinimo priemonę, nurodytą šios sutarties 3.14 punkte, ir į kitą Paskolos gavėjo turtą.

6. Kitos sąlygos:

6.1. Vyriausybei, taip pat Lietuvos bankui priėmus nutarimus bei norminius aktus dėl lengvatinių paskolų būstui įsigyti piliečiams, turintiems teisę į valstybės paramą, tvarkos pakeitimo, Bankas pasirašo papildomą susitarimą su Paskolos gavėju dėl sutarties sąlygų pakeitimo.

6.2. Bankas paskolą lengvatinėmis sąlygomis būstui įsigyti teikia tik su miesto (rajono) savivaldybių rekomendacija, Vyriausybės nustatyto savivaldybei skiriamo metinio limito ribose.

6.3. Paskolos gavėjui, kuris kredito suteikimo metu nebuvo socialiai remtinas, bet juo tapo vėliau, papildomos lengvatos taikomos nuo jo kreipimosi dėl šių lengvatų taikymo įregistravimo savivaldybėje dienos, jeigu pateikiami dokumentai, patvirtinantys, jog asmuo pagal Lietuvos Respublikos gyventojų apsirūpinimo gyvenamosiomis patalpomis įstatymą priskirtinas prie socialiai remtinųjų. Asmuo iki tos dienos turi būti įvykdęs paskolos sutarties, pasirašytos su paskolą išdavusiu banku, sąlygas: sumokėjęs palūkanas ir grąžinęs skoliniuose įsipareigojimuose nurodytą paskolos dalį.

Socialiai remtinam asmeniui papildomos lengvatos taikomos, kol pilietis turi į jas teisę.

6.4. Ginčai tarp šalių, vykdant šią sutartį, sprendžiami derybų keliu, o neišsprendus – ginčai sprendžiami Lietuvos Respublikos įstatymų numatyta tvarka.

6.5. Paskolos sutarties įvykdymo vieta – paskolą išdavusio banko įstaiga.

6.6. Paskola grynaisiais pinigais neišmokama.

7. Sutarties galiojimo sąlygos ir terminai:

7.1. Sutartis įsigalioja jos pasirašymo dieną.

7.2. Bet kokie šios sutarties pakeitimai įforminami papildomais šalių susitarimais.

7.3. Vykdydamos šią sutartį, šalys vadovaujasi Lietuvos Respublikos įstatymais.

7.4. Sutartis galioja, iki Paskolos gavėjas grąžina visą paskolą, sumoka palūkanas bei kitus priklausančius pagal šią sutartį mokėjimus.

7.5. Pagal šią sutartį nustatome, kad skaičiuojant palūkanas, delspinigius, metuose yra 365 (366) dienos, mėnesyje – kalendorinis dienų skaičius.

7.6. Šios sutarties surašyti keturi egzemplioriai – du Bankui, vienas Paskolos gavėjui ir vienas notarų biurui, patvirtinusiam šią sutartį. Kiekvienas egzempliorius turi tokią pat juridinę galią.

Šalių adresai ir rekvizitai:

Banko:	Paskolos gavėjo:

AB Lietuvos taupomasis bankas

skyrius	adresas:

adresas:

tel.:

tel.:

faksas:

Atsiskaitomoji sąskaita

Nr.	Lietuvos taupomajame banke	(asmens kodas)

kodas

(paso numeris)

Lietuvos taupomojo banko

_______________ skyriaus valdytojas	(išduotas, išdavimo data)

(vardas, pavardė, parašas)	(vardas, pavardė, parašas)

A. V.

______________

4 priedas

Projektas

SUTARTIS Nr. ........

diena,

miesto (rajono) savivaldybė (toliau - Savivaldybė), atstovaujama	,

veikiančio pagal	, ir AB Lietuvos taupomojo banko	skyrius

(toliau - Bankas), atstovaujamas .............................., veikiančio pagal	, sudarėme šią sutartį dėl lengvatinių paskolų, teikiamų pagal Lietuvos Respublikos Vyriausybės 1997 m. spalio 23 d. nutarimą Nr. 1162 "Dėl lengvatinių paskolų gyvenamiesiems namams, butams statyti arba pirkti teikimo iš bankų kredito išteklių piliečiams, turintiems teisę į valstybės paramą" bei Lietuvos Respublikos Vyriausybės 1998 m. vasario 6 d. nutarimą Nr. 160 "Dėl teikiamų 1998 metais lengvatinių paskolų gyvenamiesiems namams, butams statyti arba pirkti paskirstymo" būstui įsigyti piliečiams, turintiems teisę į valstybės paramą, aptarnavimo tvarkos.

1. Savivaldybė įsipareigoja:

1.1. Priimant sprendimus dėl paskolų paskirstymo piliečiams, įtrauktiems į Savivaldybės sudarytas apsirūpinimo gyvenamosiomis patalpomis eiles, vadovautis Lietuvos Respublikos Vyriausybės 1998 m. vasario 6 d. nutarimu Nr. 160 patvirtintais paskolų limitais, atsižvelgti į piliečių finansines galimybes grąžinti paskolas ir pateikti šiuos sprendimus Bankui.

1.2. Užtikrinti skirto Savivaldybei......................... Lt paskolų limito 1998 metams teisingą paskirstymą, remiantis Gyventojų apsirūpinimo gyvenamosiomis patalpomis įstatyme nustatytu normatyvu, piliečiams, turintiems teisę į valstybės paramą, būstui įsigyti.

Savivaldybės sprendime, kuriame miesto ir rajono savivaldybė rekomenduoja Bankui teikti lengvatinę paskolą, turi būti nurodyti piliečio, kuriam skiriama paskola, identifikavimo duomenys (vardas, pavardė, adresas, asmens kodas, paso numeris, paso išdavimo data, vieta), šeimos dydis, nuosavybės teise turimų gyvenamųjų patalpų sąlyginis ir bendras naudingas plotas, kredituojamas bendras naudingas plotas ir paskolos numatytas limitas. Sprendime dėl socialiai remtino piliečio, turinčio teisę į papildomas lengvatas, nurodoma lengvatos rūšis ir dydis.

1.3. Informuoti piliečius, įtrauktus į Savivaldybės sudarytas apsirūpinimo gyvenamosiomis patalpomis eiles, apie Savivaldybės priimtą sprendimą suteikti lengvatines paskolas gyvenamiesiems namams, butams statyti arba pirkti teikimo iš bankų kredito išteklių ir paskolų teikimo tvarką. Pranešti Bankui apie registruoto laiško įteikimo datą.

1.4. Atsakyti už duomenų, pateiktų Bankui apie piliečius, turinčius teisę į valstybės paramą, tikrumą ir teisingumą.

1.5. Jei paskola piliečiui suteikiama nepagrįstai, dėl savivaldybės kaltės, padengti Finansų ministerijos kompensuotų rinkos ir lengvatinių palūkanų skirtumą iš savo lėšų ir pervesti jas per Banką į Bendrąjį paramos gyvenamiesiems namams, butams statyti arba pirkti fondą.

1.6. Ketvirčiui pasibaigus, gavusi iš Banko 2.5 punkte nurodytus duomenis, per 15 dienų pervesti Bankui lėšas socialiai remtinų piliečių, turinčių teisę į papildomas lengvatas, lengvatoms apmokėti.

1.7. Laiku nepervedusi lėšų į Banko sąskaitą, mokėti 0,05 procentus delspinigių nuo nesumokėtos sumos už kiekvieną uždelstą dieną.

2. Bankas įsipareigoja:

2.1. Teikti lengvatines paskolas piliečiams, turintiems teisę į valstybės paramą, tik gavus Savivaldybės rašytinius sprendimus dėl paskolų paskirstymo piliečiams, įtrauktiems į Savivaldybės sudarytas apsirūpinimo gyvenamosiomis patalpomis eiles, vadovaujantis Banko tarybos 1998 m. liepos 13 d. patvirtintomis Lengvatinių paskolų gyvenamiesiems namams, butams statyti arba pirkti iš bankų kredito išteklių piliečiams, turintiems teisę į valstybės paramą, patvirtintomis teikimo taisyklėmis.

2.2. Užtikrinti lengvatinių paskolų panaudojimą pagal Gyventojų apsirūpinimo gyvenamosiomis patalpomis įstatyme bei Vyriausybės 1997 m. spalio 23 d. nutarime Nr. 1162 nustatytą tvarką ir kreditavimo normatyvus.

2.3. Paskolas teikti piliečiams pagal Banko ir Paskolos gavėjo pasirašytas ir notaro patvirtintas paskolos sutartis.

2.4. Iki kiekvieno ketvirčio pirmo mėnesio 5 d. pateikti raštu Savivaldybei informaciją apie piliečius, kuriems suteikiama paskola, taip pat apie piliečius, kuriems Bankas motyvuotai atsisakė teikti paskolą, ir piliečius, kurie dėl tam tikrų priežasčių raštu atsisakė imti paskolą.

2.5. Iki kiekvieno ketvirčio pirmo mėnesio 5 d. pateikti Savivaldybei duomenis apie piliečius, kurie pagal lengvatinių paskolų gyvenamiesiems namams, butams statyti arba pirkti teikimo iš bankų kredito išteklių piliečiams, turintiems teisę į valstybės paramą, tvarką gavo paskolas per ataskaitinį ketvirtį, įsiskolinimo Bankui dydį bei kiek reikia pervesti lėšų iš vietos Savivaldybės paramos gyvenamiesiems namams, butams statyti arba pirkti fondo socialiai remtinų piliečių, turinčių teisę į papildomas lengvatas, lengvatoms apmokėti. Turi būti pateikti šie duomenys apie paskolą gavusį pilietį:

- piliečio vardas, pavardė;

- paskolos sutarties numeris, išdavimo data, paskolos suma;

- paskolos likutis ataskaitinei datai;

- lėšų suma, kurios reikia papildomoms lengvatoms apmokėti;

- sąskaitos numeris, į kurią pervedamos lėšos.

2.6. Uždelsęs pateikti informaciją, nurodytą 2.5 punkte, mokėti 0,05 procento delspinigių nuo pinigų sumos, reikalingos pervesti iš Savivaldybės paramos gyvenamiesiems namams, butams statyti ir pirkti fondo, už kiekvieną uždelstą dieną.

2.7. Nepagrįstai atsisakius teikti piliečiui paskolą, kompensuoti piliečiui visas su paskolos suteikimu susijusias išlaidas.

3. Kitos sąlygos:

3.1. Sutarties galiojimo laikotarpiu, Vyriausybei patikslinus palūkanų indeksavimo koeficientą, sutarties šalys patikslina palūkanų normas.

3.2. Sutartis įsigalioja nuo jos pasirašymo momento.

3.3. Sutartis gali būti keičiama ir papildoma raštišku šalių susitarimu.

3.4. Sutartis gali būti nutraukta Lietuvos Respublikos įstatymų numatyta tvarka.

3.5. Sutartis sudaryta dviem egzemplioriais, turinčiais vienodą juridinę galią, po vieną kiekvienai šaliai.

Šalių juridiniai adresai:

Bankas:	Savivaldybė:

AB Lietuvos taupomasis bankas

skyrius	adresas:

adresas:	tel.:

tel.:	faks.:

faks.:

Lietuvos taupomojo banko	(pareigos)

skyriaus valdytojas

(vardas, pavardė, parašas)	(vardas, pavardė, parašas)

A.V.	A.V.

______________

LTB	skyrius

1998 m.	mėn.	d.

TURTO RINKOS VERTĖS NUSTATYMO

PAŽYMA

1.SAVININKAS
(organizacija, įmonė arba vardas, pavardė)
2.SAVININKO ADRESAS
(nurodyti tikslų adresą)
3.VERTINAMAS TURTAS:
(išvardyti visą vertinamą kilnojamąjį ir nekilnojamąjį turtą)
4.TURTO RINKOS VERTĖ
(suma žodžiais)
PRIEDAS: TURTO APŽIŪRĖJIMO IR ĮVERTINIMO AKTAS Nr.

EKSPERTAS

(vardas, pavardė)

(parašas)

______________

LTB	skyrius

1998 m.	mėn.	d.

TURTO APŽIŪRĖJIMO IR ĮVERTINIMO AKTAS

Nr. ________

1.	Turto pavadinimas
1.1.	Turto adresas
2.	Turto savininkas (-ai)
2.1.	Savininko (-ų) adresas
3.	Aplinkos ir privažiavimo kelių charakteristika
4.	Žemės sklypas (arai)
(valstybės, nuomojimas, privatus)
4.1.	Žemės paskirtis
5.	Pastato (patalpų) aprašymas:
5.1.	Pastato (patalpų, statinių grupės) bendras naudingas plotas
(kv. m)
5.2.	Pastato (patalpų, statinių grupės) kubatūra
(kub. m)
5.3.	Pamatai
5.4.	Sienos
5.5.	Perdengimai
5.6.	Stogas
5.7.	Langai
5.8.	Durys
5.9.	Grindys
5.10.	Apdaila
5.11.	Rūsys
5.12.	Vidaus inžinerinės komunikacijos
5.13.	Išorės inžinerinės komunikacijos
5.14.	Teritorijos sutvarkymas
5.15.	Gamybinių pajėgumų panaudojimas
(procentai)
5.16.	Esant nebaigtam objektui, jo išbaigtumas
(procentai)
5.17.	Statybos metai
5.18.	Pastato fizinis nusidėvėjimas
(procentai)
5.19.	Pastato funkcinis nusidėvėjimas
(procentai)
5.20.	Alternatyvinės panaudojimo galimybės
6.	Kitas turtas
7.	Pastatas (-ai), patalpos apdraustos 199 m. mėn. d.
Lt sumai
7.1.	Draudimo poliso Nr.
7.2.	Apdrausta nuo
8.	Kitas apdraustas turtas
8.1.	Apdraustas 199 m. mėn. d.
Lt sumai
8.2.	Draudimo poliso Nr.
8.3.	Apdrausta nuo

Priedai: 1. Žemės ir kito nekilnojamojo turto kadastro ir registro valstybės įmonės pažyma Nr.

2.

3.

Turto savininkas (įgaliotas asmuo)	Ekspertas

(vardas, pavardė)	(vardas, pavardė)

____________________________	Kvalifikacinio pažymėjimo Nr.

(parašas)

(parašas)

9.	Vertinamo turto rinkos vertė:
9.1.	Žemė
(litų)
9.2.	Pastatai, statiniai, patalpos
(litų)
9.3.	Kitas vertinamas turtas
(litų)
9.4.	Viso vertinamo turto rinkos vertė
(suma žodžiais)

Ekspertas ____________________________________________________ ______

(vardas, pavardė, parašas)

1998 m.	mėn.	d.

______________

LTB	skyrius

BUTO APŽIŪRĖJIMO IR ĮVERTINIMO AKTAS

Nr. __________

199 m.	mėn.	d.

1. Savininkas

(vardas, pavardė, asmens kodas)

2. Savininko adresas

3. Bendrasavininkiai

4. Apžiūrimas butas ir jo adresas

5. ŽNTKR įmonės pažymos Nr.	, išdavimo data

Kadastro ir registro valstybės įmonės nustatyta buto vertė	Lt

Gyvenamasis namas:

Sienos	, perdengimai	, stogas	,

aukštų skaičius	. Liftas □ yra □ nėra. Statybos metai

Išorinės inžinerinės komunikacijos:

vandentiekis □ yra □ nėra, fekalinė kanalizacija □ yra □ nėra, šiluminė trasa □ yra □ nėra, dujotiekis □ yra □ nėra.

Pastabos:

Butas:

Aukštas	Kambarių skaičius	Buto plotas: bendras	, gyvenamas

Balkonas □ yra □ nėra . Rūsys □ yra □ nėra .

Grindys	, sienų apdaila	,

lubų apdaila	, langai	,

durys

Inžinerinė vidaus įranga:

vandentiekis □ yra □ nėra, kanalizacija □ yra □ nėra, šildymas □ yra □ nėra, karštas vanduo □ yra □ nėra, dujos □ yra □ nėra, telefonas □ yra, □ nėra, elektra □ yra □ nėra.

Bendra buto būklė

Pastabos:

Butą apžiūrėjusio asmens nustatyta apžiūrimo buto rinkos vertė

Ekspertas

(vardas, pavardė)

(parašas)

______________